
                                      REPUBLIKA E SHQIPËRISË
            BASHKIA  KAVAJË
Nr. 3591/2 Prot.                                                                                                  Kavajë, më 16/07/2026
Ftesë e hapur 
“OFRIM SHËRBIMI SHOQËROR NË PROJEKTIN E BASHKISË KAVAJË ME FONDIN SOCIAL SHTETËROR 2026”
Bashkia Kavajë shpall ftesë të hapur për projekt propozime për krijimin e veprës artistike që simbolizon traditën e poçerisë dhe zhvillimin e ngjarjes kulturore Festivali i Qeramikës, si dhe aktivitete të tjera kulturore për trevën e kavajës, të cilat kanë qëllim promovimin e kulturës, trashëgimisë kulturore materiale dhe jomateriale, në funksion të rritjes së vizibilitetit dhe potencialit turistik të qytetit të kavajës.
TERMAT E REFERENCËS
1. Baza ligjore
Bazuar në ligjin nr.139/2015 “Për vetëqeverisjen vendore”; ligjin nr. Nr.8788, datë 7.5.2001 “Për organizatat jofitimprurëse”; Ligjin Nr. 68/2017 “Për financat e vetëqeverisjes vendore” (i ndryshuar); Ligj Nr. 121/2016 “Për Shërbimet e Kujdesit Shoqëror Në Republikën e Shqipërisë” Ligj Nr. 162/2020 “Për Prokurimin Publik”; Ligji Nr. 93/2014 “Për përfshirjen dhe aksesueshmërinë e personave me aftësi të kufizuara”; Ligji 57/2019 “Për Asistencën Sociale Në RSH”; Ligj Nr.9936, Datë 26.6.2008 Për Menaxhimin E Sistemit Buxhetor Në Republikën E Shqipërisë, i Ndryshuar; Vendim Nr. 285, Datë 19.5.2021 Për Miratimin e Rregullave të Prokurimit Publik; Vendim Nr. 110, Datë 1.12.2022 Autorizim i Ndihmës Shtetërore “Për Ndërmarrjet Sociale”; Vendim Nr. 150, Datë 20.3.2019 Për Metodologjinë e Llogaritjes së Fondeve për Financimin e Shërbimeve të Kujdesit Shoqëror; Vendim Nr. 252, Datë 20.4.2023 Për Miratimin e Strategjisë Ndërsektoriale për Decentralizimin dhe Qeverisjen Vendore 2023–2030, Të Planit të saj të Veprimit 2023–2025 e të Pasaportës së Indikatorëve; Udhëzues Fondi Social 2023 Thirrje për Propozime për Njësitë e Qeverisjes Vendore Fondi Social për Shërbime të Kujdesit Shoqëror; Strategjia Kombëtare për Mbrojtjen Sociale; VKM nr 768 datë 12.12.2021 “Për Shërbimet Sociale”; Vendimi i Këshillit të Ministrave nr. 709, datë 24.10.2012 “Për procedurat e financimit të projekteve dhe veprimtarive artistike e kulturore”; si dhe VKM nr. 1173, datë 06.11.2009 “Për përcaktimin e rregullave për organizimin e ngjarjeve kulturore, artistike dhe sociale, nga organet e qeverisjes qëndrore dhe institucionet e tjera publike, të pavarura”;
2. Qëllimi i thirrjes
Thirrja ka për qëllim:
1. përzgjedhjen e një organizate jofitimprurëse dhe/ose ofruesi jopublik të licencuar, me kapacitete të përshtatshme profesionale, teknike dhe administrative për ofrimin e shërbimeve të kujdesit shoqëror;
2. sigurimin e vijimësisë së funksionimit të Qendrës Multifunksionale Komunitare “TOK” në Bashkinë Kavajë;
3. ofrimin e shërbimeve të integruara sociale, psikosociale, edukative dhe komunitare për fëmijët, të rinjtë, gratë, familjet dhe individët në nevojë;
4. rritjen e aksesit të grupeve vulnerabël në shërbime cilësore, të qëndrueshme dhe me bazë komunitare;
5. identifikimin, vlerësimin, menaxhimin dhe referimin e rasteve sociale në bashkëpunim me strukturat përgjegjëse të Bashkisë Kavajë dhe institucionet e tjera publike;
6. forcimin e mbrojtjes dhe përfshirjes sociale të fëmijëve, grave dhe familjeve që përballen me vështirësi ekonomike dhe shoqërore;
7. zhvillimin e aktiviteteve parandaluese, edukative, ndërgjegjësuese dhe fuqizuese për komunitetin;
8. garantimin e standardeve të cilësisë, profesionalizmit, mosdiskriminimit, konfidencialitetit dhe mbrojtjes së përfituesve;
9. krijimin e një mekanizmi të qëndrueshëm bashkëpunimi ndërmjet Bashkisë Kavajë, ofruesit të shërbimit dhe institucioneve të tjera përgjegjëse;
10. realizimin e objektivave të Planit Social Vendor të Bashkisë Kavajë dhe të projektit të financuar nga Fondi Social Shtetëror për vitin 2026.
3. Objekt i thirrjes:
Objekti i kësaj thirrjeje është përzgjedhja dhe kontraktimi i një organizate jofitimprurëse dhe/ose ofruesi jopublik të licencuar për ofrimin e shërbimeve të kujdesit shoqëror pranë Qendrës Multifunksionale Komunitare “TOK”, në territorin e Bashkisë Kavajë.
Shërbimi do të përfshijë:
1. mbështetje psikosociale për fëmijë, të rinj, gra dhe familje në nevojë;
2. shërbime edukative, pas-shkollore, rekreative dhe zhvillimore për fëmijët;
3. identifikim, vlerësim, menaxhim dhe referim të rasteve sociale;
4. mbështetje dhe orientim për gratë dhe familjet vulnerabël;
5. aktivitete komunitare, informuese dhe ndërgjegjësuese;
6. bashkëpunim me strukturat përgjegjëse të Bashkisë Kavajë dhe institucionet e tjera publike;
7. monitorim, dokumentim dhe raportim të rregullt mbi shërbimet e ofruara dhe rezultatet e arritura.
Ofrimi i shërbimit do të realizohet në përputhje me legjislacionin në fuqi, standardet kombëtare të shërbimeve të kujdesit shoqëror, Planin Social Vendor të Bashkisë Kavajë dhe kushtet e financimit nga Fondi Social Shtetëror për vitin 2026.
4. Vendndodhja e projektit:
Projekti do të realizohet në territorin e bashkisë Kavajë dhe qendra e saj do të jetë në ambientet e ish shkollës “26 marsi”, në lagjen nr 1, ku ndodhet dhe qendra multifunksionale TOK.
5. Subjektet që mund të aplikojnë:
Të drejtë aplikimi kanë:
1. Organizata jofitimprurëse (OSHC);
2. Bizneset/Iniciativat sociale
6. Fondi limit:
Fondi limit për këtë thirrje është 8.000.000 (tetë milionë lekë).
7. Burimi buxhetor
Zëri buxhetor: “Shërbime të përkujdesit në nivel qarku dhe bashkie” dhe “Shtesë fondi për shërbimin social”, Programi buxhetor 10430 “Kujdesi Social”.
8. Procedura e përzgjedhjes
Procedura do të zhvillohet përmes thirrjes së hapur publike, në përputhje me legjislacionin në fuqi për financimin e projekteve Sociale.
9. Dokumentacioni i aplikimit
Aplikuesit duhet të paraqesin:
1. formularin e aplikimit;
2. projekt-propozimin e detajuar;
3. buxhetin e projektit;
4. dokumentacionin ligjor të subjektit (kur është i aplikueshëm);
(Shtojcat shkarkohen në fund të web-it)
10. Afati dhe mënyra e aplikimit
Aplikimet duhet të dorëzohen jo më vonë se data 26.07.2026, në rrugë postare në adresën zyrtare të bashkisë kavajë.
11. Informacion dhe kontakte
Për informacion shtesë, të interesuarit mund të kontaktojnë në adresën zyrtare të emailit: info@bashkiakavaje.gov.al , si dhe janë të lutur të marrin pjesë në takimin me palët e interesuara që do të zhvillohet me datë 20.07.2026, në sallën e këshillit bashkiak, në pallatin e kulturës “Mustafa Krantja”, Kavajë.
12. Kriteret e përzgjedhjes:
Projektet do të vlerësohen mbi bazën e këtyre kritereve:
· Relevanca me fushat prioritare të thirrjes (30 pikë);
· Cilësia e projektit (qëllimet, rezultatet e pritshme, aktivitetet) (30 pikë);
· Kapacitetet organizative dhe përvoja e aplikuesit (20 pikë);
· Përfshirja gjinore dhe sociale (10 pikë);
· Buxheti dhe kosto-efektiviteti (10 pikë).
13. Shuma financiare:
· Shuma maksimale për një projekt: 8.000.000 lekë;
· Kohëzgjatja e projektit:12 muaj.
14. Afatet e përgjithshme:
Shpallja e Ftesës së Hapur bëhet me datë 16/07/2026
Data e fundit e aplikimeve 26/07/2026
Komisioni vlerësimit të ofertave do të mblidhet me datën 27/07/2026.
Shpallja e fituesit do të bëhet deri me datë 28/07/2026
Konsultimet fizike do të mbahen në sallën e Këshillit bashkiak më datë 20.07.2026
Fituesi do të njoftohet publikisht nga Bashkia Kavajë.

FORMULAR I I KRITEREVE TË PËRZGJEDHJES/KUALIFIKIMIT
1.   KRITERET E PËRGJITHSHME TË PËRZGJEDHJES/ KUALIFIKIMIT 
Ofertuesi deklaron se:

a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçёm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;
b) nuk është në proces falimentimi (status aktiv);
c) nuk është dënuar për ndonjë vepër penale, në përputhje me nenin 76/1 të LPP-së;
ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP-së;
d) nuk është shpallur fajtor për shkelje të rëndë profesionale, për sa kohë që nuk është parashkruar, sipas legjislacionit në fuqi, ;
dh) nuk ka pagesa të pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP-së;
e) ka paguar energjinë elektrike dhe plotëson kërkesat që burojnë  nga legjislacioni në fuqi. Ky informacion kërkohet për Operatorët Ekonomikë, të cilët operojnë në territorin e Republikës së Shqipërisë.
f) nuk është në kushtet e konfliktit të interesit, sipas legjislacionit në fuqi;
g) ushtron veprimtarinë në përputhje me legjislacionin përkatës mjedisor, social dhe të punës;
gj) ka paraqitur një Ofertë të Pavarur, sipas kërkesave të legjislacionit në fuqi;
h) kryen aktivitetin në përputhje me kërkesat e legjislacionit në fuqi.
i) nuk ka në cilësinë e anëtarit të organit të administrimit, drejtues ose mbikëqyrës i atij, aksionar ose ortak, ose me kompetenca përfaqësuese, vendimmarrjeje ose kontrolluese brenda tij persona të cilët janë/kanë qenë në këtë cilësi në një operator ekonomik të përjashtuar nga e drejta për të fituar kontrata publike, me vendim të Agjencisë së Prokurimit Publik, gjatë kohës që ky vendim është në fuqi.
j) ka regjistruar pronarët përfitues në regjistrin e pronarëve përfitues, sipas parashikimeve të legjislacionit në fuqi.
k) zbaton detyrimet që rrjedhin nga legjislacioni në fuqi për pagat bazë referuese për kategori profesioni për punonjësit e pajtuar në punë. Ky informacion kërkohet për Operatorët Ekonomikë, të regjistruar në regjistrin tregtar shqiptar
l) Fondi limit për organizimin e këtij aktiviteti është 8.000.000 lekë.

